
DE ACELAS AUTOR : 

* 


RESTRIŞTI cu desene de VICTOR BRAUNER 1923. 
COLOMBA cu desene de SONIA fi ROBERT DELAUNAY 1927. 
ULISE cu un portret de MARC CHAGAL 1928. 


VOR APARE : 

PICTOPOIEZII în colaborare cu VICTOR BRAUNER. 
POIEZII (1924-1928). 

GLAS în colaborare cu STEPHAN ROLL. 

BRĂŢARA NOPŢILOR poeme. 

ZODIAC poeme 

COLOMDEI 

Laudato si', mi Signore per sora 

nostra matre terra 
la quale ne sustenta et governa, 
et produce diverşi fructi con coloriti 

fiori et herb a. 

SAN FRANCESCO D'ASSISI. 


Acolo salcia pletoasă, socul mirositor, 
alunii mlădioşi, arţarii cu pojghiţe roşii, 
carpenii stufoşi, salba moale şi teii, 
cresc amestecaţi cu falnici jugaştrii, cu 
plopi'nalţi şi subţiri, cu anini uşurei, 
cu ulmi albicioşi, cu sângerei pestriţi, 
cu corni suciţi si vârtoşi. 

9 9 9 

AL. I. ODOBESGU. 


Cât duioasă eleganţa focilor. 

ILAR IE VORONCA. 

PĂUNI CULORILE NĂVĂLESC IN PRIVIRI 


Ce frumoase instrumente de muzică sunt peştii 
în acest glas străveziu ca un acvarium 
toporaşi toporaşi alunecă în oglinzile somnului 
tâmplele se înfioară ca fetele la horă 
şi noaptea pune o rugină pe fiecare măr domnesc 


Un clopot de ape respirarea dar câmpurile 
poartă funde de fum şi pădurea e o fereastră de 
răcoare 

stele ca unghiile rănesc aerul, 
pe mâini toamna desface o lumină 


Izvorul rece al frunţii peste tăcerea mea 
o pasăre îţi adoarme pe buze 
dar glasul tău ar putea fii o catifea 
genele descriu în argintul minutului frunze 


Orice cuvânt e un robinet de aici 
pentru amintirea cu gust sălciu în artere 
sub cerul bolnav norii sunt urzici 
în ochiul tău şoimul albastrului piere 

Colinele sub cascada lunei spălătorese 

îşi leagănă ca viori pulpele pline de sâmburi 

priveliştea cu ierburi e caldă ca o iesle 

şi'n livezile sângelui se îmbulzesc cirezile de 

vânturi 


Lampa, din cenuşa nopţilor, lampa, 
un surâs îţi lasă pe degete bronzul ca un fluture, 
şi paşii depun o zăpadă în glastrele vocilor, 
cum înalţă ferigi mâinile, 

primăvara îţi încearcă muşchii precum coarde 
de pian, 

peste apa umerilor se roteşte raţă sălbatecă spas¬ 
mul, 

întunericul izbucneşte din toate părţile ca un 
incendiu 

sălciile albesc ca oase draperiile 
şi glasul tău adoarme pe genunchii mei 
ca botul câinelui de vânătoare. 

ŞAPTE SEARA 


pomii clatină ape bolnave degetele 

cresc din mângâieri o lumină înălţimilor 

vântul aduce aiurarea cădelniţilor 

din izvoarele grave buciumul îşi adună notele 

IN GRĂDINI APELE TRUPULUI 


chiamă în grădini apele trupului 
sângele aprinde lămpi în boschete 
glasuri tremură ca bănuţeii câmpului 
ca plopii către lună privirile sunt drepte 


cum ţâşnesc ca havuzuri spre cer păsările 
păduri trec prin somn ca trăsuri la întoarcere din 
excursii 

cu lucernă şi crengi; câte ştergare albe vânturile 
umerii tăi răscolesc zmeura surâsului ca urşii 


din fluer seara îsi desface culorile 
munţii muşcă în spume zăbala stelei polare 
înălţimile se tulbură ca licorile 
prin scheletul pomilor umbrele se văd clare 


tristete strânsă în tine ca o zăcăminte, 
albastre sborurile se sărută ca fluviile 
pe hartă; păpurişul vinelor clatină flinte, 
din ruinele somnului, chipul singurătăţii se arată 

1 fi 

au coborât ca doi şoimi frunţile dar teii le 

i » 

dăruie respirarea lor precum aurul grâului la 
cingătoare 

miresmele îşi lovesc în aer cheile 
ca frunza de pelin noaptea e amară 


fiecare privire e o beteală 

cum suferă obrazul aerului ca o mucenică 

şi freamătul ierbii face din glas o algă 

din părul tăcerilor cântecul se desprinde spilcă 


în unde se trezesc viorile 
fântâni obosesc ca metalele 
în jurul tâmplelor stau iederi orele 
zilele te privesc înapoi şi câte altele 

BALUL CORALIILOR 


somnul presară rufrine pe frunzele ochijor 

cum izfrucneşţe deodaţă flacăra glasului, 

alfrasţră pesţe urna închisă în coasţe, 

din vegeţaţia de urnire seva sfjngejui se ridică 

pădurile sapă în curcufreie cascade, 

prin feresţreje mărijor inţesţineje pămânţujui se 

araţă: 

sunţ peşţi cu aripije cresţaţe în înţuneric ţăişuri 
ca un ghem gura prin fi^reje lungi de apă 
pjanţeje şerpijor oscilează în anoţimp nisipul, 
uneori feajul corajiijor în arginţ se deschide, 
coacăze mărgăriţareje şi pe ramuri sunţ g|ojjule 
de s^nge, 

arcuşuj rechinilor urcă pe viojoncele de ape 

din toamna adâncurilor auruj peşţilor în frunză 

ce bucje meduzele cum se apleacă 

şi ca şerveţele de ceai marginea caţifelaţă a peşţilor 

ţorpije, 

un curenţ ca o mireazmă sţrăjjaţe falangele, 
pe buzele de nămol săruţarea sţridiijor, 
vieţăţije sunţ at^ţea funde în părul apejor, 
frureţii muşcă um^reje se depjasează în adâncuri, 
ca armaţe Jj^leneJe şi serpenţineje algejor, se apropie 
peşţii fosforescenţi ca afişe luminoase. 

APUSUL IŢI DĂRUIE CULORILE 
PRIN FRUNZIŞUL DE SLOVE 


albe tăcerile printre căinţi şi în grădini lămpile 
pun toamna pe fruntea unui sărut, 
din larguri clopotele vin ca păsările migratoare 
foarte blond cerul e o oarbă îşi mângâie părul 
noaptea e un fruct pentru tipsiile de fluturi 
tristeţea desface perdelele în ecou 
din fumul colinelor se întregesc zilele 

GLASUL DESPICA SOMNUL NORILOR 


pe obrajii tăi îngeri vin se aşează 
o panglică surâsul prin degete liliecii 
şi umărul atinge de tâmplă o maranză 
glasuri lasă dâre de argint ca melcii 


către albastru florile întind mâini 

marea linge fruntea o rotunjeşte 

aurul amurgului se varsă în căni 

pe buze unghia norilor s’a coborât îngereşte 


strălucesc păstrăvii prin glasul în adormire, 
seara pune mânuşi pomilor, clăteşte aerul, 
anotimpul înaintează în beteală ca un mire 
îşi rupe în oglinzi o creangă vaerul 


copoii albi ai lunei au trecut prin grădini, 
toamna s'a desfăcut asemeni în furtună corăbiile, 
umbrele aprind culori în arini, 
în târlă fluere s'au împreunat ca săbiile, 

taraful vinelor se apropie, creşte, 
ce călăreţ nebun sângele, pocnesc pistoalele, 
surâsul tău a umplut văzduhul ca o veste, 
până în gând noaptea işi desface ţoalele 


sub frunze inimile tresar ca potârnichile; 

pe ceardac glasul tău îmi dăruie o proaspătă 

carafă 

şi tăcerea filtreză apele precum rinichii le 
limpezesc în noi; la urechea pământului fiece apă 
o garoafă 


dar a izbucnit cântecul ca o fântână 
arteziană; ce fluvii braţele! 
glasul despică somnul norilor ca o mână 
şi florile ezită prin garduri ca opaiţele. 

UN SEMN PANA UNDE 


Buchetele cerului cad din paharul toamnei 
amurgul a amestecat apele din glasuri 
unde mergi paşii răscolesc ramuri, ţipete, 
drumuri taie rubinul din privire. 

FRUNTARIILE VORBELOR 


Tălăngile vacilor au vrăjit buruienile 

iarba îşi înclină elegant trupul ca o dănţuitoare 

sub stâncă guşterul izvorului se trezeşte 

viorile pomilor primesc arcuşul vântului 

de departe vânătorul întârziat sperie pasărea 

ecoului 


Dar în ugere funda norilor se desface 
anotimpul a primenit rochia zărilor 
şi botul vacilor adulmecă munţii ca alte ugere 
ce steag laptele pentru descuierea nopţii 
cum trece ca o mângâiere prin osul gândului 
cum sărută buzele şi dăruie o catifea gâtlejului 
laptele clatină o cădelniţă de arome 
împrumută o dulceaţă din privirea vacilor 
leagă la tâmpla convalescentului năframa păşunilor 
laptele sună în doniţi cremenea văgăunilor 
flutură în pupilă dantela cascadelor 
mazărea visului în păstaia inimii 

ALAIUL TĂCERII 


Visul se întregeşte din oasele fântânilor 
ochii se închid ca evantalii de nori, 
vârful degetelor suie o dantelă o zăpadă 
atâtea oglinzi despletite în artere, 
atâtea surâsuri încremenesc frunzele, 
aţâţi obraji ca semne, pe băncile întâlnirilor 

PRIVEŞTE 

9 


Ce mlădios e piciorul asinului 
ca un deget copita mică atinge clapele pietrelor 
coapsele au o legănare în mers ca apele 
asinul cunoaşte pleoapa potecilor 


diamantul piscurilor taie sticla sborului de vultur 
dar pupila asinului a închis înălţimile 


lacătele stâncilor nu-1 sperie 
poartă pe grumaji frunzele poverilor 
şi ţipete izbucnesc din el 
cum din argintul râului pescăruşii 

ACVARIUM AGVARIUM 


ascuţişul lămpilor pe colierul de glasuri 

beteala potecilor suie în cremene, 

toaca de lemn apleacă brazii 

veveriţă luna se ascunde în scorbura norilor. 

FRONTIERELE VĂZDUHULUI 


In heleştaie mari cât pereţii ospiciului 

peste tulburarea şoaptelor în despletire, 

prin parcurile îndoindu-se ca tăietorii de pietre, 

pe plaja de pieptenul vântului frizată, 

din curţile orăşeneşti ca menageriile pătrate, 

prin maxilarele vântului străvezii ca metaniile, 

pe şesurile atârnând ca limbi la gura aventurilor, 

din şoldul dealurilor cu podgorii, 

cum sunt şipotele albastre ca omizile, 

buzele singurătăţii sug potecile vremii, 

toate frontierele văzduhului ca fructele căzute 

BUCURII ÎNGĂDUITE 


Cum se bucură de eleganţa trestiilor, raţele 
sălbatece, 

păpurişul destramă un cântec pe panglica 
nemişcării 

i 

în ierburi alunecă tăciunii din privirea vulpilor 


bursucii se leagănă în adiere ca arbuştii 
pitpalacii împletesc un şal din lumina sunetului, 
caprele negre fac alpinism, 
oglindesc înălţimile, 

ploaia dăruie scoarţe olteneşti pământului, 


şi plugurile fac dragoste cu ţărâna, o sărută, o 
muşcă, 

iepurii se pitesc la marginea zilei ca dovleceii, 
soarele dă mălai vrăbiilor e o bucurie în argint 
a vocilor. 

PĂSĂRI ÎMPART SOMNUL ÎN ÎNĂLŢIME 

9 


Codrul în odăjdii de amurg se arată 
frunţile ca lemnele putrezite luminează 
pahare stelele pe masa cerului curată 
amforă glasul precum mările se înspumează 


sună clopotele cireşilor în privire, 
sub formă de cascade izbucnesc nopţile, 
ca buruienile şoaptele sunt plivite, 
sufletul ca un ornic îsi întoarce rotile 

i > 


ce amazoană inima pe şesul pieptului 
prin deşertul ceasului cenuşa vrăbiilor 
buciumul urcă în suvenir răcoarea brădetului 
mulgi laptele ecoului în şiparul văilor 


toamna îşi încearcă flautul în vegetale 
coturnul norilor lasă în minut semne 
ca lupoaice umbrele se tărâsc în metale 
de mărăcinele singurătăţii ochiul tău se teme 

SBORUL VULTURULUI 


din clătinarea de bivoli a culmilor pleşuve 
peste aurul mort al zărilor, 
sborul vulturului roteşte o pădure de unde, 
aripile înalţă un fum ca grădinile, 
paltinii se recunosc între ei, se salută. 

MAI TÂRZIU 


prin gratiile cerului zilele se dau peste cap ca 
maimuţele 

P 

marea îşi scoate limba la stele, vântul 

ca un preot în odăjdii oficiază între frunzele de 

tăcere 


şi iată că trăsura somnului sărbătorească 
intră pe potecile privirii în catifea nisipul, 
inima ca o poartă de bronz sună revenirea, 
heliotropii lunei alunecă pe scările aerului, 
mesteacănii îşi pun şorţuri albe ca infirmierii, 
din depărtări cornul de vânătoare tulbură sufletul 
ca un acvarium. 


34 


www.dacoromanica.ro 


ÎN OGLINZI PLANTELE 


acum figurile de ceară se trezesc în vitrine 
schimbă între ele tristeţea tot atât de roză ca 
rinichii, 

pieptănătura lor foarte îngrijită şi costumele pun 
în gând o rugină, 

cum adoarme glasul pe buzele lor ca o luntre de 
pescar în ostrov 


ierburi degetele tulbură liniştea, 

îmi place umilinţa lor ca o colecţiune de surâsuri, 

şi amurgul le pune pe umeri blănuri toamne, 

frigul cade ca o hârtie pe privirea de porţelan, 

simţi mişcarea lor nevăzută ca în ceasornic 

secundele 

aplecarea trupului şpre apa ferestrelor ca sălcii, 
şi vorbesc fără gesturi, fără şoapte, ca oglinzile. 

ZAPADA FLOARE A AERULUI 


Floare a aerului zăpadă 

creşti iedera visului în pleoapă 

răscoleşti lebăda glasului ca o spadă 

întoarce spre mâhnirea noastră faţa ta albă 


tu tămăduieşti rănile văzduhului 
florilor le pui un surâs ca sfinţilor 
învăleşti în cearceafuri braţele stuhului 
treci zărilor rumeneala caiselor 


fiece apă clatină o oglindă 
părul tău sărută grădinile, obrazul, 
frunză şi pasăre mâna ta alintă 
neclinteşti în smaragd cântecul şi iazul 


ca un mal cuvântul îl surpi 

cum distilezi oxigenul tăcerea 

pasul tău a închipuit hulubi 

pe inimă albinele fulgilor aştern mierea 

chipuri se ascund în pânzele tale 
te dărui ca o frunte în înălţime 
muşti din garoafa orelor petale 
pe trup gura ta lasă uneori timbre 


alunecă săniile ca pescăruşii 
botul vânturilor te cunoaşte, te linge, 
închizi plantele în pământ ca urşii 
amarul buzelor răceala ta îl frige 


adună loteria norilor la stână 

în argint zilele s’au limpezit ca fotografiile 

fluierul ochilor se îngână 

tu, oamenilor soră şi potolire, fii-le 


ca un mărgăritar pe întinderi oboseşti 
cerul clatină între degete o maramă 
cu tăcere mâinile mi le văpseşti 
bătrân codrul pocneşte ca o armă 

copitele renilor te încrustează, 

pip la creştetul pământului o fundă, 

căutătorii de aur te — au salutat ca pe un steag 

în Alaska, nechează 

armăsarii furtunilor ca la o nuntă 


zăpadă, odihnă a ceasului, binecuvântare, 

la tâmpla aerului îngerească buclă, 

în cleştar apa ochilor tresare, 

urci spre iatacul cerului în dantele ca o duducă 


zăpadă edelvais al surâsului, al liniştii 
danţ întrerupt prin metania vântului 
tu toate clopotele şi crinii ştii 

să-i agiţi, când roteşti ca un şoim peste piatra 
gândului. 

COCOSUL SĂLBATEC 

V 


aruncă în arenă mânuşa ţipătului 
aurul toamnei a aplecat tiriziile cerului 
şi toţi plopii sorcovesc în atingere apele 
apele saltă se bucură în buruieni ca iepurii 
din înălţimi harfele pădurilor 
le -au dăruit dantela cântecului 
apele împart veşti ierburilor ca poştaşii 
ce brăţări apele la glezna pământului 


din chiseaua vântului dulceaţa vocilor se revarsă 
uneori munţii îşi pornesc alaiul pentru nunţile 
apelor 

zăpezile dăruie brocarte 
herghelia curcubeielor flutură coame 
se aprind lămpile păsărilor în boschete 
ferigele îşi pun colierele de miresme 


ferige : cămaşa voastră e ţesută pe războiul văzdu¬ 
hului 

în buzunarul prăpăstiilor 

voi sunteţi evantaliile somnului 

mi-am odihnit cândva fruntea în palma voastră 

şi respiraţia mi s’a limpezit ca o fereastră 

aţi trecut prin surâsul meu 

cum peste unde pasul Domnului 

aţi răzbit ca păstrăvi răceala minutului 

v’a atins limba furtunilor 

ferige, în pieptenul vostru s'a desfăcut mătasea 
ecoului 

STEAGUL SINGURĂTĂŢII 

r 


Apusul a aprins un incendiu din coarnele cerbilor 
cirezile au aruncat mantaua păşunilor 
de sus buciumul brazilor dă de ştire codrului 
noaptea îşi zăngăne metalele în rugină 
steagul singurătăţii numai greierii îl salută 
scâncetul lor clatină pânzele anotimpului 
vesteşte plantelor pulsul liniştii 

CÂTE STATUI TULPINA TA APLEACĂ 


pe câmp ceştile florilor ca pe o tavă 
se înfioară în stânjenei licoarea lunei 
albăstrele urcă spre cer o apă suavă 
iedera : tremurare în argint a strunei 


păpădia îşi desface pânzele 

cum îndulceşti gura aerului, cicoare! 

trifoiul îsi adună ca miei frunzele 
» 

lucerna pune în glas o răcoare 


rătăcire pe eşarfele ochilor 
prin pieptul păsărilor de brumă 
trandafirii opresc vântul în agrafa rochii lor, 
muşeţelul clatină tălăngi ca a turmă 


rătăcire prin scările buruienilor 

în clopoţei inima lămpilor creşte 

lalelele au păstrat amintirea iernilor 

în artere, muscatele au înăltat creste 
• » • 

circulaţia sângelui în garoafe 
macii închipuiesc cascade 
au adormit gârlele ca harfe 
şoim, toaca de lemn, roteşte, cade. 


în topaz se tulbură cerbii 
rătăcire prin zăpada buzelor 
luceferii au lins laptele cerului ca şerpii 
au muşcat azima rumenită a fulgerelor 


dar aici, margberită, floare stelară 

prin catifeaua liniştii pirogă 

ai dăruit visului o vioară 

sufletul s'a umplut de văzduh ca o orgă 

TERASE 

COTNAR 


Luna, ce maşină de călcat norii, ruiăria 
mărilor, fruntea ta ca un salt prin 
ierburi înalte, când anotimpul e servit în ceşti 
cu vin 

de Gotnar, şi apele se desbracă precum armele vechi. 


Vrei să întârzii ca plug în câmpurile cosite, 
ceas mat în gări, cu despărţiri, cu întoarceri, 
cum pădurea se rupe în chiot, în aramă, 
şi cerul se schimbă ca plăcile de gramofon. 


Tăcerea creşte cu buruieni în gând 
uneori glas între carpeni prins 
să oboseşti în peisagiul ca biceps destins 
surâsul tău în vine ca sanie circulând. 


Stăpâneşte-mă ca un haiduc în bălţi 
cât elixir bântuie prin stea 
răscoleşte-mi trupul contrabandist, 
înfricoşat un gând nevămuit 
încalcă-mi inima ca o frontieră 

GOLF 


Panoplie în amurg, plajă, 
luminile se sparg ca sâmburii prin pas, 
apele tremură până unde bărci în glas; 
iepuri de câmp spuma valurilor; înserează. 


Ga un şal vântul peste pulpe desfăşurat 
luna la câţiva metrii şi plopii din noi, 
ce florete ochii tăi prin aerul rarefiat, 
fii pieptului oxigen cât ceresc altoi. 


Marea îşi muşcă buzele prin catarg, poate chip, 
arc voltaic surâsul şi în gest amnar, 
stele şi-au coborât steagurile pe nisip 
atât tâmplele au sunat ca trotuar. 


Sgârie epiderma ceasului salin, 
devastează-mă ca pe o garderobă, ca pe o cassă 
de economie; pescarii se întorc prin sângele marin, 
suprareal respiraţia pânzelor învie. 

Stăm lipiţi ca două timbre inaugurale, 
fluxul sărută ţărmul, vegetaţiile, plămânii 
noştrii; luna pune cerului în argint zăbale, 
somnul ca un nufăr în adânc face cercuri se stinge 

TEKIRGHIOL 


Noroiul te cuprinde ca surâs sau ca algă, 
galopează inima, savană acest zid, 
când vânătoarea urcă pe cer ca pe o targă, 
şi prin apele calde, vântul în cârji proptit, 


O uşe precum câine prepelicar te cere, 
oasele chiuie ce cor genunchiu-amar, 
dar servitoru-aprinde lumina din artere, 
şi aerul ca trepte suie în mădular. 


In afară de asta oraşul e o gravură 
şi munţii nu sărută văzduhul prea destins 
aştepţi o întoarcere ochiul în arătură 
ce sprinceană sexul de ierburi sărate lins 


Stai în tristeţe singur cu frunzele uscate 
cum sufletul ne leagă cordon ombilical 
cerul se adânceşte pe sălcii ca un spate 
şi liniştea se'nchiagă în sânge cu metal. 

DOAMNEI LINA PASCAL 


Linişte prin oglindă sporită ca zăpadă 
Cu umăru'n privire păsări încremenesc 
Si zarea aburită în lămpi precum cireadă 
Când codrul scris în sticlă cuvinte se-albăstresc 


Surâsul înserează o toamnă cu armură 
Gândul amar te sparge prin aerul ca plug 
Clopote de strădania umbrelor se temură 
Si vegetale ape ca presimţiri te sug 


O plaje te reţine cu ţârmul strâns ca'n strană 
De pretutindeni paşii cu plante se deschid 
Ce rar album de timbre marea mediterană 
Aur ce se răstoarnă din cântecul ca blid 


Privelişte’n apusul, cu-osânda’n palmă trasă 
Trup din ferigă umed topit la miază-zi 
Si plopii’nalţă o rugă spre fruntea ca terasă 
Când sovăe mătasea ce-a mai rămas din zi 

9 


53 


www.dacoromanica.ro 


Singurătatea-şi rupe covoare mari din ceasul 
Salin, cu ierburi arse metalic în poteci, 
Ploile-ţi spală cerul gurii'n aramă, glasul, 
Fântânile'n atingeri cu stelele; te-apleci, 


Tăcerea te frământă şi noaptea te’ngenuche, 
Oprită respirarea în fluer precum gard 
Dar vântu’n panoplie te ustură ca muche, 
Desfăşuri în artere sângele ca stindard. 

HOTAR 


Pădurea începe de aici, cu nervi, 
cu mistreţi până unde coridor un surâs. 
Dăruieşti vrăjit crengilor auz şi văz, 
prin carnea ta, străvăd pâraie uneori plante. 


Aerul se destramă, ce filtru printre 
fagii, răriţi, cu muşchi şi ferigi în glas 
această privire va reţine ziua în declin ca'n laţ, 
orice cuvânt se rupe ca de ţărm o luntre 


Luna face exerciţii de trapez prin pomi 
cât cerbi fugăriţi prin sângele bătrân, 
tu eşti pentru pădure, ploaie, cântec, plămân, 
scurt circuit peisagiul un gest incendiat. 


In plus, ce remediu pentru anotimp paşii, respi¬ 
raţia 

ta, surâsul tău ca o pâine de nouă sute de grame 

pădurea, pădurea care suie vaccin, în noi, 

când frunzele fosnesc cu accent moldovean. 

* 

CUPRINSUL 

PLANTE ŞI ANIMALE 


1. Păuni culorile năvălesc în priviri.11 

2. Şapte seara. 15 

3. In grădini apele trupului.16 

4. Balul coraliilor. 18 

5. Apusul îţi dăruie culorile prin frunzişul 

de slove.. . 19 

6. Glasul despică somnul norilor.20 

7. Un semn până unde.22 

8. Fruntariile vorbelor.23 

9. Alaiul tăcerii. 27 

10. Priveşte. 28 

11. Acvarium, acvarium. 29 

12. Frontierele văzdudului. 30 

13. Bucurii îngăduite. 31 

14. Păsări împart somnul în înălţime . . 32 

15. Sborul vulturului.’.. 33 

16. Mai târziu. 34 

17. In oglinzi plantele. 35 

18. Zăpadă floare a aerului. 36 

19. Cocoşul sălbatec. 41 

20. Steagul singurătăţii.43 

21. Câte statui tulpina ta apleacă.44 

S’au tipărit din această carte 
18 exemplare cu numele 
posesorilor, numerotate dela 
1 la 18. 

